રાજકોટ, તા. ૧૪ :. લોકસભા ચૂંટણીને અનુલક્ષીને કોંગ્રેસના સંગઠનમાં ધમધમાટ જોવા મળી રહ્યો છે. આજે પ્રદેશ કાર્યાલય ખાતે આખો દિવસ વિવિધ બેઠકોનો ધમધમાટ જોવા મળ્યો હતો. જસદણ વિધાનસભા પેટાચૂંટણીને અનુલક્ષીને સવારે એક બેઠકમાં મહત્વનો નિર્ણય લેવાયા હતા. જેમાં વિધાનસભાની ચૂંટણીને અનુલક્ષીને પાટીદાર તથા કોળી સમાજના ધારાસભ્યો વિરજીભાઈ ઠુંમર અને ઋત્વીક મકવાણાને પ્રભારી અને નિરીક્ષક તરીકેની બેવડી જવાબદારીઓ સોંપવામાં આવી છે. આ લખાય છે ત્યારે ધારાસભ્યોની બેઠક શરૂ થઈ છે. જેમાં વિધાનસભાના ઘેરાવ સહિત વિવિધ બાબતે ચર્ચાનો દોર શરૂ થયો છે.